Fobiyalar roʻyxati. Ingliz tilidagi qoʻshimcha sifatida qoʻllanuvchi soʻzlar: -phobia, -phobic, -phobe (yunoncha phosos "phobos", „qoʻrquv“) psixiatriyada ruhiy kasallik (masalan, agoraphobia)sifatida irratsional, gʻayritabiiy, asossiz, doimiy yoki vaqtinchalik qoʻrquvni tasvirlaydigan soʻzlarni yaratish uchun ishlatilinadi. Kimyo fanida kimyoviy oʻzgarishlarni tasvirlash(masalan, hidrofobik), biologiyada maʼlum sharoitlarni yoqtirmaydigan organizmlarni tavsiflash uchun (masalan, atsidofobiya) va tibbiyotda qoʻzgʻatuvchiga, odatda sensorli (masalan, fotofobi) yuqori sezuvchanlikni tavsiflash uchun qoʻllanadi. Ushbu qoʻshimchalar bor boʻlgan jumla va soʻzlarning umumiy maʼnosi maʼlum bir narsa yoki mavzuni yoqtirmaslik yoki nafratlanishni tasvirlash maʼnosini anglatadi. (masalan, gomofobiya). Quyidagi roʻyxatda "-fobiya" soʻzi bilan tugaydigan qoʻrquv turlarini jamlangan. Baʼzi hollarda fobiyalarning nomlanishi soʻz oʻyiniga aylanib ketadi. Bunga misol sifatida, 1998-yilda, BBC News tomonidan chop etilgan hazil maqola diqqatga sazovordir. Baʼzi hollarda "-fobiya" bilan tugaydigan soʻz "-fil-" qoʻshimchasi bilan antonim boʻlishi mumkin (masalan Germanofob / Germanofil). Koʻpgina "fobiya" roʻyxatlari Internetda tarqalgan va ularda nufuzli manbalardan toʻplangan maʼlumotlar mavjud emas. Bundan tashqari, bir qarashda juda koʻp fobiyalarni qamrab oladigan bir qator psixiatrik veb-saytlar mavjud. Biroq ushbu saytlarda, aslida, har qanday fobiyaga mos keladigan standart matndan foydalanilgan va shunchaki nomini oʻzgartirilib, uni barcha noodatiy fobiyalar uchun qayta ishlatilgan. Baʼzan bu gʻalati natijalarga olib keladi, masalan, „fohisha fobiyasini“ davolash boʻyicha takliflar. Aslida bu turdagi fobiya mavjud emas. Bunday amaliyot „spam kontent“ sifatida tanilgan va qidiruv tizimlarini jalb qilish uchun ishlatilinadi. 1897-yilda "American Journal of Psychology"da chop etilgan maqolada "qoʻrqadigan narsalarga yunoncha nom berishning bemaʼni tendentsiyasi (Arndt aytganidek, bu bizga klopsofobiya — oʻgʻrilardan qoʻrqish, triakaidekafobia — 13 raqamidan qoʻrqish kabi atamalar)ni beradi, deyilagan. Psixologik kasalliklar. Mutaxassislar „fobiya“ qoʻshimchasidan qochishni afzal koʻrishlari va shaxsiyatning buzilishi, tashvishlanish va vahima kabi tavsiflovchi atamalardan foydalanishlari mumkin. Terminlar qatʼiy ravishda yunoncha prefiksga ega boʻlishi kerak, lekin koʻpchilik lotin yoki hatto inglizcha prefikslar uchrash hollatlari boʻlib turadi. Koʻpchilik uchishdan qoʻrqib, aerofobiya (havodan qoʻrqish) kabi notoʻgʻri yoki noaniq prefikslardan foydalanadi. Etnik xurofotlar va diskriminatsiya. -fobiya qoʻshimchasi maʼlum bir "antietnik" yoki antidemografik tuygʻuni bildiruvchi atamalar uchun ham ishlatilinadi, masalan, Amerikafobiya, Yevrofobiya, Frankofobiya, Hispanofobiya va Indofobiya. Dinga qarshi kayfiyatlar xristianofobiya va islomofobiya kabi atamalar bilan ifodalanadi. "-fobiya" atamasi tabiiy fanlarda. Tabiiy fanlarda "-fobiya/-fobik" qoʻshimchasi boʻlgan soʻzlar odatda qochish va/yoki istisno qilishga moyillikni tasvirlaydi.